GiliGold/VAD_KnessetCorpus huggingface dataset:
דב חנין: אני חושב שעל זה יכולה להיות הסכמה מקיר לקיר, זה נושא שמאוד מטריד, גם את התושבים בגוש דן וגם את התושבים בירושלים, וכדאי שנתערב בנושא הזה, נאמר את דברנו וגם נשמע את עמדת הממשלה, מה יש לה לומר בסוגיה.
דוד רותם: אפשר לשאול שאלה כדי להבין?
זאב אלקין: שאלת הבנה אני מאפשר.
דוד רותם: חבר הכנסת חנין, בוא נגיד שזה אושר כהצעה דחופה, עבר לוועדה כמו שאתה רוצה, בהסכמה.
דוד רותם: מה הוועדה הזאת צריכה להחליט?
דוד רותם: שאנחנו לא מרשים לחברה הצרפתית לברוח?
דב חנין: קודם כול, ברור לגמרי - - -
זאב אלקין: אמנם אפשרתי שאלה ואאפשר לך לענות, אבל אני מבקש לענות בקצרה.
זאב אלקין: בנוסף, תזכרו שהדיון כאן הוא לגבי דחיפות ההצעה, לא לגבי התוכן ולא לגבי מה צריך לעשות.
דב חנין: מדינת ישראל צריכה, לדעתי, לעשות אחד מן השניים: או שהמדינה תיקח על עצמה את העניין הזה, או שהמדינה תמצא מישהו אחר שיבצע את העבודה.
דב חנין: זה מאוד דחוף, כי אחרת אין רכבת קלה.
דוד רותם: מה אתה רוצה מהמדינה?
דב חנין: המדינה אחראית לרכבת הקלה.
דוד רותם: ירושלים זה לא המדינה.
זאב אלקין: חבר הכנסת רותם, אנחנו לא מקיימים דיון כאן בהצעה עצמה.
זאב אלקין: חבר הכנסת חנין, הבטחת משפט קצר.
זאב אלקין: אנחנו נכנסים לגוף הדברים, אני חושב שזה לא נכון, זה לא המגרש הנכון לעשות את זה.
דב חנין: אז רק אסתפק באמירה, בתשובה לשאלתו של חבר הכנסת רותם, שיש שורה של דברים שמדינת ישראל, כמדינה, יכולה לעשות באופן מיידי, שיכולים לשנות את המצב.
דב חנין: עם כל הכבוד לעיריית ירושלים, אנחנו לא יכולים להשאיר את עיריית ירושלים לבד בסיפור הזה.
נסים זאב: כל הנושא של הרכבת זה מחלה כרונית שאין לה סוף.
נסים זאב: זו לא רכבת קלה, זו רכבת שדים.
זאב אלקין: תאמינו לי, בתור תושב של - - -
מנחם אליעזר מוזס: זו רכבת תקלה ולא רכבת קלה.
נחמן שי: זו לא רכבת, זו תעלת בלאומילך.
זאב אלקין: חברים, אני לא רוצה שנקיים כאן דיון.
זאב אלקין: תאמינו לי, אני בין הקורבנות הראשונים של הרכבת כל בוקר.
נסים זאב: אני מברך את החברה הצרפתית שברחה, וחבל שלא עשתה את זה הרבה לפני.
זאב אלקין: חבר הכנסת חנין, נדמה לי שבקשתך כבר מיותרת כי כבר התקיים דיון בוועדה.
זאב אלקין: חבר הכנסת מילר, בתור סגן היושב-ראש התורן, תענה בשם הנשיאות.
אלכס מילר: הנשיאות דנה בנושא.
אלכס מילר: בנוסף, בישיבה האחרונה קיבלה שישה נושאים במקום חמישה נושאים להצעות דחופות לסדר היום.
אלכס מילר: הנשיאות מבקשת לדחות את הערר.
זאב אלקין: סביב העניין הזה, של הרכבת הקלה, הייתה מחלוקת בין הסיעות או שזה היה פה אחד?
אחמד טיבי: לא הייתה הצבעה.
דוד רותם: הנשיאות זה תמיד פה אחד.
זאב אלקין: חבר הכנסת רותם, תתפלא, אבל לא תמיד.
נסים זאב: השאלה היא אם כולם שמעו את ההצעה.
אלכס מילר: אישרנו נושא אחד מעל המכסה שהיינו אמורים לאשר.
זאב אלקין: חבר הכנסת חנין, בדרך כלל בערעורים כאלה לא מקיימים דיון אלא מביאים את זה להצבעה.
זאב אלקין: אפנה את תשומת לבך לדבר אחד, שנדמה לי שלא דייקת בו, אבל כפרלמנטר ותיק אתה ודאי מודע לכך, שחוץ משתי האפשרויות שציינת – הצעה דחופה לסדר והצעת אי-אמון - יש אפשרות שלישית, של הצעה לסדר במסגרת המכסה של כל סיעה.
זאב אלקין: יש גם דיון מהיר, מתקנת אותי אתי בן-יוסף, והיא צודקת.
זאב אלקין: הרבה סיעות והרבה חברי כנסת וסיעות מנצלים אותן בכנסת הזאת.
דב חנין: בתשובה לשאלתך, אדוני, מאז שנבחרתי לכנסת לא השתמשתי במכשיר הזה של הצעה לסדר כיוון שכשאני משתמש בו זה במקום חקיקה, והתפקיד שלי בתור חבר כנסת זה לקדם חקיקה.
דב חנין: יש לי אפשרות לקדם חקיקה אחת לארבעה שבועות, ואני משתמש בכל אפשרות כזאת כדי לקדם חקיקה ולא כדי לבזבז את הזמן.
זאב אלקין: כאן, כיושב-ראש ועדת הכנסת, ארשה לעצמי לחלוק עליך כי התקנון יצר את האפשרות הזאת.
זאב אלקין: נכון לעכשיו, לפחות, עד שהלכנו לרפורמות, שאיל ינון היה חלק מהמנגנון שהציע אותן.
דב חנין: אם יגדילו לי את מכסות החקיקה אשמח - - -
זאב אלקין: המכסות המשותפות להצעות לסדר ולחקיקה – זכותך המלאה להחליט שאתה מנצל הכול לחקיקה, אבל אי-אפשר להגיד שאין אפשרות אחרת.
דב חנין: האפשרות האחרת לנושאים דחופים היא הצעה דחופה לסדר היום.
דב חנין: זה נושא דחוף.
זאב אלקין: לנושאים דחופים – בהחלט, אבל אתה גם מכיר את המסורת שוועדת הכנסת – במיוחד כשלא הייתה מחלוקת בנשיאות - - -
דב חנין: אני לא יודע אם לא הייתה מחלוקת בנשיאות.
זאב אלקין: יושבים כאן שני סגני יושב-ראש ואומרים שמה שהנשיאות החליטה, אפילו מעבר למכסה, היא החליטה פה אחד.
זאב אלקין: במצבים כאלה ועדת הכנסת נוהגת, בלי שום קשר לקואליציה אופוזיציה, לתת גיבוי מלא לנשיאות.
זאב אלקין: בנשיאות גם מיוצגים קואליציה ואופוזיציה.
זאב אלקין: אם אתה מתעקש שאעמיד את הערר להצבעה אז - - -
דב חנין: אני בוודאי אבקש שתעמיד להצבעה.
דב חנין: יש לי תחושה מאוד קשה על מצבה של האופוזיציה בנשיאות אם היא מסכימה לדברים כאלה, אבל אלה טענות שלי לאופוזיציה לא לך, אדוני.
דב חנין: אתה מייצג את הקואליציה.
אחמד טיבי: היות והדברים מכוונים גם אלי, לא כל הצעה שלך צריכה להתקבל בנשיאות.
אחמד טיבי: למשל, משבר בענף התקשורת הוא לא פחות חשוב מההצעה על הרכבת.
אחמד טיבי: שניהם חשובים, אבל אי-אפשר לקבל כל הצעה שלך.
דב חנין: אני לא מקבל את התשובה.
נסים זאב: כי הרכבת הזאת לא תיבנה אף פעם.
נחמן שי: יישארו החורים?
נסים זאב: כן .
נחמן שי: אז בוא נשתול עצים.
דב חנין: אדוני היושב-ראש, אני בכל זאת פונה אליך, גם כיושב-ראש הקואליציה, ואומר שהנושא הזה יוצא דופן מבחינת הדחיפות שלו, החשיבות שלו והיכולת של הכנסת לתרום.
דב חנין: המשמעות של העניין היא עוד עשר דקות בסדר היום של הכנסת.
דב חנין: זה לא קורה כל שבוע.
דב חנין: זה ערעור אחד, נושא אחד.
זאב אלקין: שוב, אל תשכח שהנשיאות הפעם אישרה יותר ממה שמאשרים בדרך כלל.
זאב אלקין: אני אומר לך בגלוי, כיושב-ראש ועדת הכנסת אני רוצה לתת גיבוי לנשיאות.
זאב אלקין: אם אין סיבה חריגה שבחריגות אני חושב שוועדת הכנסת צריכה לתת גיבוי ברגע שזאת כבר נשיאות קבועה, מיוצגות שם הרבה מאוד סיעות, יש שם במה לקולות מחלקים שונים של הבית.
אחמד טיבי: אדוני היושב-ראש, יש לי הצעה.
אחמד טיבי: אני מציע שחבר הכנסת חנין יגיש בשבוע הבא עוד פעם את אותו נושא.
אחמד טיבי: לרכבת לא יקרה כלום.
אלכס מילר: יש תקציב בשבוע הבא.
נסים זאב: אחרי הנאום של ראש הממשלה - - -
דב חנין: אם הנשיאות מוכנה לאפשר לי - - -
זאב אלקין: אבל אני לא הנשיאות.
אחמד טיבי: אני נציג אותנטי של הנשיאות.
אחמד טיבי: תגיש את זה בשבוע הבא ודבר אתי.
אחמד טיבי: אחרי חוק ההסדרים.
דב חנין: או לדיון מהיר.
זאב אלקין: או לדיון מהיר.
זאב אלקין: תגיש את זה, זה יהיה אולי בשבוע הבא.
זאב אלקין: אז אני מציע לך למשוך את הערר ולהגיש בקשה שוב.
זאב אלקין: חבר הכנסת חנין קיבל את ההמלצה ויגיש בקשה לדיון מהיר, אפילו בוועדה, ואז התקציב לא מפריע.
זאב אלקין: הצעה למינוי ממלא מקום קבוע בוועדת הכספים
זאב אלקין: אני עובר לנושא השני בסדר היום, הצעה למינוי ממלא מקום קבוע בוועדת הכספים.
זאב אלקין: אתמול מינינו שורה של ממלאי מקום ממספר סיעות.
זאב אלקין: הייתה סוגיה אחת שלא יכולנו למנות, כי טרם הגיע אלינו מכתב מסיעת מרצ.
זאב אלקין: המכתב הגיע, ואני מבקש לאשר את חבר הכנסת מגלי והבה כממלא מקום קבוע של חבר הכנסת חיים אורון בוועדת הכספים.
זאב אלקין: הצבעה בעד – פה אחד נגד – אין נמנעים – אין ההצעה אושרה.
זאב אלקין: תודה, ההצעה אושרה פה אחד.
זאב אלקין: קביעת מסגרת הדיון להודעת הממשלה בדבר הקמת המשרד לשיתוף פעולה אזורי
זאב אלקין: אני עובר לנושא השלישי, קביעת מסגרת הדיון להודעת הממשלה בדבר הקמת המשרד לשיתוף פעולה אזורי.
זאב אלקין: מדובר על שתי הודעות ממשלה שיש עליהן דיון משולב.
זאב אלקין: הנשיאות אישרה שהדיון יתקיים ביום שלישי, ההצבעה תתקיים ביום רביעי.
זאב אלקין: מה שנותר לנו לאשר כאן זה את מסגרת הזמן לדיון היום, יום שלישי.
זאב אלקין: זה לא דיון ראשון מהסוג הזה, אז אולי תעדכן אותנו.
איל ינון: זה תמיד נע בין שלוש דקות לסיעה לחמש דקות לסיעה.
אחמד טיבי: בוא נעשה את זה שלוש דקות, אדוני.
זאב אלקין: אני מציע שזה יהיה הפעם שלוש דקות, ואסביר למה.
נחמן שי: לא חשוב.
זאב אלקין: זה מאוד חשוב, חבר הכנסת נחמן שי.
זאב אלקין: למיטב זכרוני, היום יש יום איכות הסביבה.
זאב אלקין: הקואליציה כיבדה את הבקשה של מארגני יום איכות הסביבה מהאופוזיציה ובהחלטת הנהלת הקואליציה אפשרה להם, בנוהל חריג, להעלות כמה הצעות חוק.
זאב אלקין: גם פה, תשובה והצבעה במועד אחר, מלבד החקיקה הרגילה.
זאב אלקין: לכן, יהיה יום איכות הסביבה ארוך, מלבד זה יש גם שני דיונים בהצעות לסדר של האופוזיציה.
זאב אלקין: אלה דיונים אישיים משולבים, שגם הם יהיו ארוכים.
זאב אלקין: לכן אני חושב שאם אנחנו רוצים לעשות חסד עם חברי הכנסת שרוצים להשתתף גם בדיונים שהאופוזיציה יזמה, נכון להקציב שלוש דקות לכל סיעה להודעת הממשלה, כדי שסדר היום הגדוש - - -
נסים זאב: אפשר לעשות זה דיון משולב?
נסים זאב: לתת חמש דקות לדבר על כל הדברים ביחד.
שלמה מולה: אדוני היושב-ראש, אני רוצה עוד פעם לשאול את השאלה ששאלתי בשבוע שעבר.
שלמה מולה: סיעה כמו קדימה, סיעה גדולה - שלוש דקות.
שלמה מולה: באמת, תשאלנו את עצמכם אם זה הגיוני לא.
ציון פיניאן: חבר הכנסת מולה, כולם ידברו בשלוש דקות הראשונות - - -
זאב אלקין: הסברתי.
זאב אלקין: יש דיונים מסוגים שונים.
זאב אלקין: ברגע שהדיון הוא אישי – ואגב, היום יש שני דיונים אישיים – אז כמובן שמספר חברי הכנסת של סיעת קדימה יבוא לידי ביטוי, אם יבקשו לדבר.
נסים זאב: דרך אגב, אף פעם לא ראיתי את חבר הכנסת מולה מסתפק בשלוש דקות.
נסים זאב: תמיד הוא ממשיך לדבר.
זאב אלקין: ברגע שהדיון הוא סיעתי אז המסגרת היא אחרת.
זאב אלקין: חברים, אני מביא להצבעה הצעה להקצות שלוש דקות לכל סיעה במסגרת הדיון המשולב על שתי הודעות הממשלה.
אחמד טיבי: זה אישי, כל אחד שלוש דקות.
זאב אלקין: זה הרבה, יש הרבה זמן לאופוזיציה לדבר הערב.
זאב אלקין: אני מביא להצבעה את הצעה של שלוש דקות.
זאב אלקין: תודה, ההצעה אושרה.
זאב אלקין: בקשת סיעת ש"ס למינוי סגן נוסף ליו"ר ועדת הבחירות המרכזית לכנסת ה-19
זאב אלקין: אני עובר לסעיף הבא על סדר היום, בקשת סיעת ש"ס למינוי סגן נוסף ליושב-ראש וועדת הבחירות המרכזית לכנסת ה-19.
זאב אלקין: הונחה על שולחני בקשה של סיעת ש"ס לאישור של ועדת הכנסת למינוי סגן נוסף, חמישי, ליושב-ראש ועדת הבחירות המרכזית, כי לפי חישוב המנדטים נכון לעכשיו הסגנים שאמורים להתמנות הם סגנים מסיעות קדימה, ליכוד, ישראל ביתנו והעבודה.
מנחם אליעזר מוזס: רציתי להבין, זה רק כבוד או גם פרנסה?
זאב אלקין: זו לא פרנסה.
זאב אלקין: אני רוצה להפנות את תשומת לבכם לכך שבכנסות הקודמות – ואני מחזיק פרוטוקולים שחתומים על-ידי קודמיי בתפקיד הזה, חבר הכנסת רוני בר-און בכנסת ה-16 וחבר הכנסת דוד טל בכנסת ה-17 - ועדת הכנסת אישרה בקשות דומות.
זאב אלקין: פעם אחת זהו הייתה סיעת ישראל ביתנו ופעם שניה הייתה סיעת ש"ס, ואפשרה חמישה סגנים.
אחמד טיבי: זו גם בקשה לגיטימית.
זאב אלקין: זה לא אומר שזה מחייב אותנו, אבל כדאי שנדע שאנחנו לא ממציאים את הגלגל וזו בקשה סבירה של סיעה גדולה מאוד.
זאב אלקין: ההפרש בינה לבין הסיעות שכן קיבלו הוא קטן יחסית.
זאב אלקין: אני גם יודע שסיעת ש"ס באה בדברים עם הרבה סיעות, וזה דבר שצריך לבוא לפה בהסכמה.
אחמד טיבי: מישהו מעז להתנגד?
זאב אלקין: אני מביא להצבעה את ההצעה למנות סגן יושב-ראש חמישי בוועדת הבחירות המרכזית.
זאב אלקין: הצבעה בעד – פה אחד נגד – אין הבקשה אושרה.
זאב אלקין: תודה, הבקשה אושרה.
זאב אלקין: 5.
זאב אלקין: בקשת חבר הכנסת אופיר אקוניס להקדמת הדיון בהצעת חוק לתיקון פקודת התעבורה (חנייה בתחנת אוטובוס בימי מנוחה), התשס"ט-2009 (פ/949/18), לפני הקריאה הטרומית
זאב אלקין: אני ממשיך בסדר היום.
זאב אלקין: הנושא הבא הוא בקשת חבר הכנסת אופיר אקוניס להקדמת הדיון בהצעת חוק לתיקון פקודת התעבורה (חנייה בתחנת אוטובוס בימי מנוחה), התשס"ט-2009, לפני הקריאה הטרומית.
זאב אלקין: אסביר לחברי הכנסת את הסיבה לכך שהנושא הופיע על סדר היום באיחור, למרות שהבקשה הייתה מזמן.
זאב אלקין: זה עלה לדיון בדיונים הקודמים של ועדת הכנסת.
זאב אלקין: קיבלנו את הפרשנות מארבל אסטרחן, שברגע שוועדת השרים לחקיקה מסכימה אין בכלל בעיה של פטור מחובת הנחה.
זאב אלקין: על פניו, אוטומטית מזכירות הכנסת הייתה צריכה להעלות את הצעת החוק לדיון.
זאב אלקין: הצעת החוק הזו נידונה בוועדת השרים לחקיקה, וועדת השרים לחקיקה החליטה לתמוך בהצעת החוק, בהתניה של התיאום.
זאב אלקין: אבל נוצרה מחלוקת קטנה, איך בדיוק צריכה לנסח הממשלה את ההחלטה שלה.
זאב אלקין: מזכירות הכנסת ביקשה מהממשלה שהיא תנסח שהיא תומכת לא רק בהצעת החוק עצמה אלא גם בזה שהיא מגיעה לדיון מוקדם יותר.
זאב אלקין: מזכירות הממשלה אמרה שכשקיימו את הדיון לא התמקדו ספציפית בסוגיה הזאת, ולכן יכולים להעביר בכתב רק את החלטת הממשלה שהם בעד החוק, אבל צריך לכנס עוד פעם את ועדת השרים כדי לאשרר את זה שלא מתנגדים להקדמה.
זאב אלקין: זה עניין פורמלי, אבל הייתה מחלוקת.
מנחם אליעזר מוזס: ואם יש התנגדות לכל החוק?
זאב אלקין: כשממשלה מתנגדת אין אוטומטית פטור מ-45 יום.
זאב אלקין: ועדת הכנסת מוסכמת להחליט אם לתת את הפטור או לא לתת את הפטור.
זאב אלקין: אבל כשהממשלה תומכת, בדרך כלל - - -
נסים זאב: אני רוצה להבין את החוק.
זאב אלקין: המציע יסביר את החוק.
נסים זאב: יש דבר כזה, תחנה של אוטובוסים שיש לה חנייה?
זאב אלקין: אנחנו עוד לא דנים בחוק.
זאב אלקין: אני רק מסביר לכם למה אנחנו נזקקנו לנושא.
נסים זאב: שזה לא יהיה עוד הפגנה, כמו שהיה בירושלים.
זאב אלקין: זה לא קשור בכלל.
מנחם אליעזר מוזס: מה אתה מציע?
זאב אלקין: אסיים את ההסבר שלי.
זאב אלקין: החלטתי להביא את זה לדיון בוועדת הכנסת כדי לפטור את ועדת השרים לחקיקה מהצורך להתכנס עוד פעם במיוחד כדי להחליט פורמלית שהם לא מתנגדים לפטור מחובת הנחה.
זאב אלקין: לאף אחד לא היה ספק שזה מה שהם התכוונו, כי העירו את תשומת ליבם לכך שזאת הצעת חוק שטרם עברו 45 יום ויידרש פטור מחובת הנחה.
זאב אלקין: אבל במקום שתהיה מחלוקת בתוך מזכירות הממשלה מה בדיוק החליטה ועדת השרים או בין מזכירות הכנסת לבין מזכירות הממשלה החלטתי שהדרך הנכונה היא לקיים כאן דיון ולפתור את זה בצורה כזאת.
איל ינון: כדי שלהבא לא תקרינה תקלות מהסוג הזה, רציתי לציין שסעיף 135א לתקנון הכנסת קובע מפורשות ומאבחן בין הנושא של הסכמה לעצם ההצעה, לתוכנה - שזה מה שוועדת השרים לחקיקה מחליטה כל שבוע וכך היא החליטה לגבי הצעתו של חבר הכנסת אקוניס - לבין הסוגיה של הבאת ההצעה במועד מוקדם מ-45 יום.
איל ינון: הסעיף קובע שהממשלה צריכה - אלא אם כן הסכימה הממשלה שהדיון יתקיים במועד מוקדם יותר.
איל ינון: לכן צריכים למקד את זה.
זאב אלקין: הבעיה כאן הייתה באי הדיוק של מזכירות הממשלה וועדת השרים לחקיקה מה בדיוק אישרו.
זאב אלקין: לכולם היה ברור היה מה מאשרים – שזה גם תמיכה בחוק וגם תמיכה בפטור - אבל היות שזה לא נכתב מפורשות בפרוטוקול מזכירות הממשלה התלבטה אם היא יכולה לאשר את זה.
זאב אלקין: אני חושב שאפשר לפטור את מזכירות הממשלה מייסוריה ולפתור את זה כאן, בוועדת הכנסת.
זאב אלקין: חבר הכנסת אקוניס, בבקשה תציג את הצעת החוק.
אופיר אקוניס: אדוני היושב ראש, אני מודה לך על היענותך להעלות את הנושא לסדר היום.
אופיר אקוניס: אסביר וגם אסבר את אוזנו של חבר הכנסת נסים זאב.
אופיר אקוניס: במדינת ישראל הסטטוס קוו בנושא התחבורה הציבורית שריר וקיים, לשמחת כולם.
אופיר אקוניס: אני חושב שעל זה אין חילוקי דעות.
אופיר אקוניס: אם אינני טועה, מאז 1948 התחבורה הציבורית איננה נוסעת בשבת, וטוב שכך, חוץ מהעיר חיפה במינון הרבה יותר נמוך, גם בקו בין נצרת לחיפה ובאילת, במינון מאוד נמוך, הרבה יותר נמוך מאשר באמצע השבוע.
אופיר אקוניס: טוב שכך, ואנחנו בעד המשך המתכונת הזאת של סטטוס קוו.
אופיר אקוניס: אנחנו לא עוסקים בסטטוס קוו, אנחנו עוסקים במתן הקלות.
נסים זאב: שאלתי איפה יש חניות של אוטובוסים.
נסים זאב: במגרשי הרכבים שלהם?
אופיר אקוניס: דווקא הפוך, חבר הכנסת זאב.
אופיר אקוניס: בחניוני האוטובוסים, שאתה מכיר מתלפיות ואני מכיר מעשר תחנות ליד קניון איילון – הסמוך לבני ברק, אגב - ובעשרות מקומות ברחבי הארץ, דווקא שם האוטובוסים מחנים.
אופיר אקוניס: אנחנו מדברים על תחומי תחנת האוטובוס, מה שמסומן בצהוב-אדום.
אופיר אקוניס: למשל, תחנה של קו 5 בתל-אביב, ברחוב דיזינגוף - - -
נסים זאב: המפרץ?
נסים זאב: זה לא חנייה.
נסים זאב: חשבתי שמגרש חנייה.
מנחם אליעזר מוזס: זה לא החניון של עיריית ירושלים.
אופיר אקוניס: חלילה וחס.
אופיר אקוניס: אותו קווקוו צהוב-אדום - - -
נסים זאב: המפרץ של תחנות האוטובוסים.
אופיר אקוניס: אגב, לצערי, רוב השגרירויות הן בתל-אביב – הייתי שמח אם הן היו בירושלים.
נחמן שי: מה זה רוב?
נחמן שי: כל השגרירויות הן בתל-אביב, לצערי.
אופיר אקוניס: הייתי מעדיף שהן יהיו בירושלים.
אופיר אקוניס: שם, למשל סביב בית אסיה בתל-אביב, ששם מתרכזות שגרירויות יפן, דרום קוריאה, אוסטרליה וכדומה, כתוב בשלט שבמקום הזה מותר לחנות בשבת וביום ראשון, שבהם השגרירות לא עובדת, ואז כל הציבור מרוויח מאותו מקום חנייה.
אופיר אקוניס: המצוקה היא גדולה, בעיקר בתל-אביב.
אופיר אקוניס: אני מודה שהרעיון בא מעירי, תל-אביב, אבל גם במקומות אחרים בארץ.
אופיר אקוניס: זאת הסיבה.
נסים זאב: מובן.
אופיר אקוניס: התבקשתי, גם על-ידי משרד התחבורה וגם על-ידי משרד המשפטים, שנתאם אחרי הקריאה הראשונה.
זאב אלקין: לא פה.
זאב אלקין: את זה תגיד במליאה.
מנחם אליעזר מוזס: מה הנפח של הרכבים בתחנה?
זאב אלקין: כמה ימים נשארו לך?
אופיר אקוניס: זה מ-4 במאי.
אופיר אקוניס: זה הפרש של שבוע.
זאב אלקין: אם אין התנגדויות מיוחדות, אני מביא את בקשתו - - -
ציון פיניאן: אפשר להביע תמיכת יתר?
נסים זאב: אני מציע שלא יעשו רפורטים בשבת.
נסים זאב: זה היה פותר גם את בעיית החנייה.
זאב אלקין: כתוצאה מהצעת החוק של חבר הכנסת אקוניס מספר הרפורטים בשבת ירד בהרבה.
נסים זאב: לא יהיו בכלל רפורטים.
זאב אלקין: אז אתה יותר מרחיק לכת.
אופיר אקוניס: מאה אחוז, לזה זה יגרום.
אופיר אקוניס: אפילו לא גרירה, כי בתל אביב מרבים בגרירה גם בשבת.
נסים זאב: זה מונע חילול שבת.
זאב אלקין: חבר הכנסת מוזס, אני רוצה להפנות את תשומת לבך לכך שבהצבעה שאני תיכף מביא דרוש קוורום של החברים הקבועים בוועדה, אם רוצים לאשר את בקשתו של חבר הכנסת אקוניס.
זאב אלקין: אם אין התנגדויות מיוחדות אני מביא להצבעה את בקשתו של חבר הכנסת אקוניס לאשר לו פטור מחובת הנחה, מתוך זה שאנחנו יודעים שהממשלה תומכת בהצעת החוק.
זאב אלקין: מי בעד הבקשה של חבר הכנסת אקוניס?
זאב אלקין: הצבעה בעד – 7 נגד – אין נמנעים – 2 הבקשה אושרה
נסים זאב: אני תומך באקוניס.
מנחם אליעזר מוזס: אני תומך באקוניס כיושב-ראש ועדת הכלכלה, ואני נמנע עכשיו.
זאב אלקין: היה קוורום בהצבעה, אז בקשת אקוניס אושרה ברוב קולות.
זאב אלקין: תודה רבה, אני נועל את הישיבה.
זאב אלקין: על סדר-היום בקשת הממשלה להקדמת הדיון בהצעת חוק הרשויות המקומיות (אכיפה סביבתית - סמכויות פקחים) (תיקון), התשס"ט-2009.
זאב אלקין: אני מבין שהממשלה מבקשת פטור מחובת הנחה בכל הקריאות.
זאב אלקין: עד כמה שאני מבין, הדחיפות נובעת מכך שמדובר על היערכות שמחייבת שינוי חקיקה בהול, תוך שבוע ואפילו פחות.
זאב אלקין: נציגת משרד הפנים, בבקשה.
אורית מלמד: מדובר בחוק הרשויות המקומיות (אכיפה סביבתית - סמכויות פקחים) (תיקון).
אורית מלמד: זה חוק שנועד לאפשר לרשויות מקומיות לאכוף חוקים שונים בתחום איכות הסביבה, שפורטו בחוק.
אורית מלמד: ראשי הרשויות, לשם כך, צריכים למנות פקחים שהם עובדים הרשות המקומיות שיאכפו את החוק.
אורית מלמד: החוק קובע איזו הכשרה הפקחים צריכים לקבל ומהם תנאי הכשירות שלהם.
אורית מלמד: הליך ההכשרה של הפקחים לקראת אכיפת החוק טרם הסתיים.
אורית מלמד: בחוק נקבע שהוא נכנס לתוקף שנה מיום פרסומו, שזה אמור להיות ב-10 ביוני.
זאב אלקין: זה בהחלט משכנע מאוד.
אורית מלמד: ההליך של ההכשרה עוד לא הסתיים, לא ניתן עדיין להכשיר את הפקחים ולכן אי-אפשר להתחיל לאכוף את החוק הזה.
נסים זאב: אולי נדחה את זה בשנה.
זאב אלקין: זה לא פה.
זאב אלקין: כשיהיה דיון בהצעת החוק בוועדה, נדון בכך.
זאב אלקין: לגבי בקשת הפטור, אני חושב שהנימוקים הם בהחלט משכנעים, ואם אין התנגדות של חברי הכנסת אני אביא את זה כאן להצבעה.
זאב אלקין: מי בעד לאשר את בקשת הממשלה לפטור מחובת הנחה?
זאב אלקין: ה צ ב ע ה בעד – 7 נגד – אין נמנעים – אין 7 בעד, מתוכם 6 קבועים.
זאב אלקין: מבחינה זאת הקוורום קיים.
זאב אלקין: אושרה בקשת הממשלה לפטור מחובת הנחה בכל הקריאות.
זאב אלקין: יש לנו שתי הצעות אי-אמון השבוע.
זאב אלקין: אני מזכיר לכולנו שיש לנו שני דגמים שהיו בינתיים.
זאב אלקין: מזכיר הכנסת לא נוכח עדיין.
זאב אלקין: ירדנה, האם את מייצגת את מזכיר הכנסת?
ירדנה מלר-הורביץ: הוא לא הסמיך אותי לכך.
זאב אלקין: בדיונים שהיו כאן בעבר היו שתי אפשרויות.
זאב אלקין: בשתי האפשרויות יש 10 דקות לכל אחד מהמציגים, ולפי אפשרות אחת ניתנו 5 דקות לכל סיעה בדיון סיעה ולפי אפשרות אחרת ניתנו 3 דקות לכל סיעה בדיון סיעתי, בהתאם לסדר-היום באותו שבוע.
זאב אלקין: המזכיר לא פה, לכן אני לא יכול להגיד לכם עד כמה סדר-היום השבוע הוא ארוך.
דוד רותם: כשנותנים 10 דקות ו-3 דקות, רוב חברי הכנסת לא נזקקים ל-3 דקות.
דוד רותם: לכן אפשר להחליט על 10 ו-3, העיקר שלמציעים יהיה מספיק זמן להציע.
זאב אלקין: למציעים יש 10 דקות.
נסים זאב: אני מציע 3 דקות, אדוני היושב-ראש.
נסים זאב: סדר-היום גדוש מאוד, יש הרבה חתונות הערב, אני מבקש להתחשב בכך.
זאב אלקין: מלבד הצעות אי-אמון ומלבד הדברים הרגילים, יש דבר נוסף שעדיין לא מופיע בסדר-היום.
זאב אלקין: אני מתרשם מהדיונים בחדר הסמוך, בוועדת הכספים, שהיום יסתיים הדיון בהצעת החוק על דמי הבראה, ואני מניח שיהיו הסתייגויות על הצעת החוק.
זאב אלקין: זו הצעת חוק משמעותית.
זאב אלקין: זה כמובן יתרום את חלקו לדיון שיש היום.
דליה איציק: זה יגיע היום?
זאב אלקין: גם מבחינת משרד האוצר זה פחות או יותר היום האחרון.
זאב אלקין: בזמנו נתנו לזה פטור מחובת הנחה בכל הקריאות, ולכן אם ועדת הכספים תסיים היום את ההצבעות זה יגיע היום.
זאב אלקין: לכן אני מציע ללכת על הנוסחה של 10 דקות ו-3 דקות.
נסים זאב: אפשר להסתפק ב-5 דקות ו-3 דקות.
זאב אלקין: אני לא מבקש נדבות.
זאב אלקין: אני חושב שזכותם של מי שמציגים אי-אמון להביע את עמדתם.
זאב אלקין: לכן אני מציע שנחליט מה שהחלטנו בשבוע שעבר, 10 דקות למציעים ו-3 דקות לכל סיעה.
זאב אלקין: אמר בצדק חבר הכנסת רותם, בשבוע שעבר לא כל הגורמים ניצלו את 3 הדקות שניתנו להם.
דליה איציק: אדוני היושב-ראש, חבריי חברי הכנסת, בוקר טוב.
דליה איציק: סדר-היום, מרגע שהוא מפורסם, הוא סדר יום כלוא, הוא איננו עוד לא של יושב-ראש הכנסת ולא של חברי הכנסת, וגם לא של יושב-ראש הוועדה.
דליה איציק: כמו שאתה יודע וכמו שאתה רואה, צריך גם לומר ביושר שזה מה שקורה כל הזמן מאז הכנסת הזו התחילה.
זאב אלקין: את מדברת על סדר-יום ועדת הכנסת?
דליה איציק: סדר-היום הוא כלוא, ולאחרונה אין שום קשר בין סדר-היום שמתפרסם לבין זה שמתקיים.
דליה איציק: יאמר לך חבר הכנסת רותם, שהיה לו ניסיון רב מאוד בנשיאות הכנסת.
דליה איציק: בכל הכבוד הראוי, מרגע שהוא מתפרסם אף אחד לא יכול לעשות בו כבתוך שלו.
דליה איציק: כל רגע אני רואה שינויים.
דליה איציק: אתה רואה סדר-יום, פתאום זו רק המלצה.
דליה איציק: אתה לא יכול לעקוב אחרי שום דבר, מורידים, מעלים.
דליה איציק: בכל הכבוד הראוי.
דליה איציק: אני מבקשת שזה יעלה גם ליושב-ראש הכנסת, אבל אתה יושב-ראש ועד הבית של הבית הזה.
דליה איציק: אתה יושב-ראש ועד הבית גם שלי, בהיותי באופוזיציה, גם של החברים בקואליציה וגם של החברים באופוזיציה.
מנחם אליעזר מוזס: אני מצטרף לזה.
מנחם אליעזר מוזס: בשבוע שעבר הפסדתי שלוש חתונות מתוך חמש בגלל סיפור כזה.
מנחם אליעזר מוזס: היו הצעות לסדר-היום, צמודות זו לזו, פתאום הפרידו כי השר שצריך לענות צריך לצאת לישיבה.
מנחם אליעזר מוזס: תוך כדי הישיבה הפכו את הכול.
נסים זאב: מזל שהחתן בכל זאת הסכים להגיע.
דליה איציק: חבר הכנסת אלקין, אני מבקשת שתרשום את ההערה הזאת לפניך.
דליה איציק: בא חבר הכנסת, רואה את סדר-היום, יש לו הצעת חוק, הוא חושב לעצמו שהוא לא רוצה להיות נוכח בשלוש הצעות החוק הללו, אבל בשלו הוא בוודאי רוצה להיות.
דליה איציק: הוא מתכנן את מעשיו, הוא מכלכל את סדר-היום שלו, הוא מכלכל את השעות שלו.
דליה איציק: זה בלגאן אחד גדול.
דליה איציק: נמצאת פה סגנית מזכיר הכנסת, שהיא בקיאה מאוד בעבודת הכנסת, אני מבקשת שהדברים הללו יעברו למעלה, ואני מבקשת שזה לא יקרה יותר.
זאב אלקין: במקרה דנן, של החוק של דמי הבראה, אני חולק עלייך, כי בשביל זה נתנו לו פטור מחובת הנחה.
דליה איציק: אני מדברת באופן כללי.
זאב אלקין: ההערה שלי, שייתכן שבנוסף לסדר-היום שפורסם כבר יתווסף החוק של דמי הבראה, היא בדיוק בהתאם לרצונה של הוועדה הזאת, שהיא ועד הבית.
זאב אלקין: כי כשהיא נתנה פטור מחובת הנחה בכל הקריאות, בדיוק לזה היא התכוונה.
זאב אלקין: ברגע שוועדה מסיימת לדון זה עולה, אחרת לא צריך פטור לקריאה שנייה ושלישית.
דליה איציק: זה נכון, אבל אף פעם זה לא חייב לעלות באותה שעה ובאותו יום, זה יכול לעלות גם למחרת, גם מחרתיים.
זאב אלקין: פטור מחובת הנחה הוא ל-24 שעות.
דוד רותם: אני חושב שההנחה של חברת הכנסת דליה איציק יש לה מקום.
דוד רותם: אני מציע שנעביר את זה ליושב-ראש הכנסת, ובזה נגמור את הדיון.
זאב אלקין: בוודאי שכל מה שייאמר פה יועבר ליושב-ראש הכנסת.
זאב אלקין: לכן נמצאת כאן סגנית המזכיר – המזכיר לא נמצא – וזה בוודאי יעבור.
זאב אלקין: מצד שני, חבריי חברי הכנסת, כולנו יודעים שלעתים יש נסיבות כאלה או אחרות שמחייבות שינויים בסדר-היום, וגם זה היה תמיד.
זאב אלקין: לאחר שנרשמה ההצעה הזאת, אני מביא להצבעה את ההצעה לקיים את הדיון בהצעת האי-אמון במתכונת של 10 דקות למציעים ו-3 דקות לכל סיעה.
זאב אלקין: 2א.
זאב אלקין: קביעת ועדה לדיון בהצעת חוק מתן שירות במספר שפות במשרדים ממשלתיים ומסירת הודעות בשידורי רשות השידור, התשס"ט-2009 הצעת חבר הכנסת רוברט אילטוב וקבוצת חברי הכנסת (פ/84/18)
זאב אלקין: אני עובר לסעיף השני על סדר-היום, קביעת ועדה לדיון בהצעת חוק מתן שירות במספר שפות במשרדים ממשלתיים ומסירת הודעות בשידורי רשות השידור, התשס"ט-2009, הצעת חבר הכנסת רוברט אילטוב וקבוצת חברי הכנסת.
זאב אלקין: ההמלצה הראשונה במליאה היתה להעביר לוועדת הכלכלה, אבל בחילופי הדברים שהיו במליאה הציעו כמה נוכחים, כולל המציע עצמו, את ועדת העלייה והקליטה, בגלל שהנושא של החוק הוא דווקא פרסום ומתן שירות בשפות שקשורות בעיקר לעלייה.
זאב אלקין: במהלך אותו דיון יושב-ראש ועדת הכלכלה הביע את נכונותו להעביר את הצעת החוק לוועדת העלייה והקליטה, אבל יושב-ראש הכנסת החליט בכל זאת שוועדת הכנסת תאשרר את ההחלטה.
זאב אלקין: אני מודיע לכם שיש הסכמה בין שני ראשי הוועדות, שהצעת החוק צריכה להידון בוועדת העלייה והקליטה.
דוד רותם: עלייה וקליטה.
שלמה מולה: כל מה שיעשו לעולים זה טוב.
זאב אלקין: אם אין התנגדויות או הערות מיוחדות, אני מביא לכאן את ההצעה המוסכמת להעביר את הצעת החוק לוועדת העלייה והקליטה להמשך הדיון.
זאב אלקין: 2ב.
זאב אלקין: קביעת ועדה לדיון בהצעת חוק עובדים זרים (תיקון מס' 13) (העברת סמכויות וממונה על זכויות עובדים זרים), התשס"ט-2009 (מ/426)
זאב אלקין: הנושא הבא על סדר-היום, עדיין במסגרת סעיף 2, הוא קביעת ועדה לדיון בהצעת חוק – הפעם ממשלתית – עובדים זרים (תיקון מס' 13) (העברת סמכויות וממונה על זכויות עובדים זרים), התשס"ט-2009.
זאב אלקין: גם כאן היו מלכתחילה כמה הצעות בעניין הזה.
זאב אלקין: היתה הצעה להעביר את הצעת החוק לוועדת החוקה, לוועדת הפנים ולוועדת העבודה והרווחה.
זאב אלקין: קיבלנו תגובה מיושב-ראש ועדת חוקה, שהוא חושב שהנושא מתאים לוועדת הפנים.
זאב אלקין: יושב-ראש ועדת הפנים רוצה את החוק אצלו.
זאב אלקין: בשבוע שעבר התקבלה הסכמה של יושב-ראש ועדת העבודה, הרווחה והבריאות, שהנושא יידון בוועדת הפנים.
דליה איציק: זה רק בגלל שיושב-ראש ועדת החוקה יודע להיות generous.
דוד רותם: יושב-ראש ועדת החוקה עמוס גם ככה.
זאב אלקין: בוודאי, כי הוא יודע שכדי לדון בהצעות חוק שהן בהחלט במרכז של ועדת החוקה, צריכים זמן וצריכים ריכוז.
זאב אלקין: אני מביא לכאן את ההצעה המסוכמת של כל ראשי הוועדות להעביר את הצעת החוק לוועדת הפנים.
זאב אלקין: ה צ ב ע ה בעד – רוב נגד – אין נמנעים – אין ההצעה הזאת אושרה פה-אחד.